**ՀՀ Տավուշի մարզպետ Հովիկ Աբովյանի շնորհավորական ուղերձը Վերջին զանգի կապակցությամբ 26.05.2016**

Սիրելի շրջանավարտներ, ջերմորեն շնորհավորում եմ Ձեզ կյանքում ամենահիշարժան օրերից մեկի՝ Վերջին դպրոցական դասի ու Վերջին զանգի կապակցությամբ: Այսօր դուք հրաժեշտ եք տալիս հարազատ կրթօջախին, սիրելի ուսուցիչներին ու դասընկերներին: Այս տարիների ընթացքում դուք հիմնավոր գիտելիքներ եք ստացել, Ձեզ սովորեցրել են լինել ազնիվ, երկրին ու հարազատ ժողովրդին նվիրված քաղաքացիներ: Սա Վերջին զանգն է, որը սակայն ավետում է կյանքի կարևոր մի շրջափուլի մասին, որտեղ Ձեզնից պահանջվում է լինել առավել շրջահայաց, զգոն ու իմաստուն: Վստահ եմ, որ դպրոցական տարիներին ձեռք բերած գիտելիքները լավ հիմք կհանդիսանան մասնագիտական ճիշտ ընտրության և կյանքում անխուսափելի դժվարությունները հաղթահարելու համար:  
 Սիրելի մանկավարժներ, ծնողներ, շնորհավորում եմ նաև Ձեզ: Այսօր նաև Ձեր տոնն է: Դուք այսօր կյանք եք ճանապարհում մի նոր սերունդ, որը դառնալու է մեր երկրի ապագայի կերտման կարևոր մասնակիցը: Մաղթում եմ, որ իրականություն դառնան Ձեր զավակների ու աշակերտների հետ կապված բոլոր իղձերն ու երազանքները:

Իմ պատանի բարեկամներ, մեկ անգամ ևս շնորհավորելով Վերջին զանգի կապակցությամբ, ցանկանում եմ Ձեզ հետագա հաջողություններ, բարեկեցիկ ու ապահով կյանք: Բարի երթ Ձեզ: